# REPUBLIKA HRVATSKA - REPUBBLICA DI CROAZIA

# ŽUPANIJA ISTARSKA - REGIONE ISTRIANA

**OŠ VODNJAN - SE DIGNANO**

Ulica Žuka 6 - Via delle Ginestre 6

52215 Vodnjan - Dignano

tel./fax: 052/511-327

e-mail: [os-vodnjan@pu.t-com.hr](mailto:os-vodnjan@pu.t-com.hr)

KLASA: 400-02/20-01/06

URBROJ:2168-04-55-59-03-20-04

Vodnjan-Dignano, 01.12.2020.

**OBRAZLOŽENJE DRUGIH IZMJENA I DOPUNA**

**FINANCIJSKOG PLANA ZA 2020. GODINU**

**TE PROJEKCIJA ZA 2021. I 2022. GODINU**

1. **Sažetak djelokruga rada Osnovne škole Vodnjan – Scuola elementare Dignano**

Osnovna škola Vodnjan – Scuola elementare Dignano je javna ustanova koja obavlja djelatnost osnovnog odgoja i obrazovanja u skladu s aktom o osnivanju Županijske skupštine Istarske županije, upisana je u zajednički elektronski upisnik ustanova osnovnog i srednjeg školstva Ministarstva znanosti i obrazovanja.

Škola ima svojstvo pravne osobe i upisana je u sudski registar ustanova kod Trgovačkog suda u Pazinu pod matičnim brojem subjekta upisa 040041428.

Osnivač Škole je Istarska županija - Regione istriana.

Naziv Škole je Osnovna škola Vodnjan – Scuola elementare Dignano.

Skraćeni naziv Škole je OŠ Vodnajn – SE Dignano.

Sjedište Škole je u Vodnjanu-Dignano, ulica Žuka 6 - Via delle Ginestre 6.

OŠ Vodnajn – SE Dignano je škola koja pruža osnovno obrazovanje učenicima od 1. do 8. razreda. Nastava je organizirana u jutarnjoj smjeni u petodnevnom radnom tjednu sa slobodnim subotama.

Nastava se (redovna, izborna, dodatna i dopunska) izvodi prema nastavnim planovima i programima koje je donijelo Ministarstvo znanosti i obrazovanja, prema Godišnjem planu i programu i Školskom kurikulu za školsku godinu 2019./2020.

Škola ima dva odjeljenja: odjeljenje sa nastavom na hrvatskom jeziku i odjeljenje sa nastavom na talijanskom jeziku. Sa nastavom na talijanskom jeziku ukupno ima 8 razrednih odjela (79 učenika), a na hrvatskom 17 odjela (301 učenika), što ukupno čini 25 razredna odjela (380 učenika). Što se tiče organizacije prijevoza isti je početak nastave za sve učenike od I. do VIII. razreda: nastava započinje u 8.00 sati. Za sve učenike koji su udaljeniji od škole više od 3 km, odnosno 5 km ili više organiziran je poseban prijevoz.

Razvijenost društene sredine našeg školskog područja ima izrazito veliki raspon, a na odgojno obrazovni rad posebno utječu migracijska kretanja dijela stanovništva Vodnjana-Dignano koja dovode do različitih obrazovnih osobina i kulturnih naslijeđa u obiteljima naših učenika. Zbog toga, škola kontinuirano pojačava svoje napore u uspostavljanju suradnje s roditeljima i učenikovim obiteljskim okruženjem.

1. **Naziv programa i vremensko razdoblje trajanja programa**

Osim redovne nastave u školi njegujemo i druge oblike rada u kojima su naši učenici vrlo uspješni. Redovni program daje samo osnovno znanje i smjernice, dok sve ostale aktivnosti po čemu je škola prepoznatljiva i raznovrsnija čini skupina izbornih i dodatnih programa, koji se održavaju tijekom cijele školske godine.

Sredstva koja su potrebna za isplatu plaća djelatnika izračunavaju se na temelju koeficijenata složenosti poslova koji su propisani Uredbom o nazivima radnih mjesta i koeficijentima složenosti poslova u javnim službama.

Ostali rashodi za zaposlene: izdaci za dar djeci, regres za godišnji odmor i božićnica planirani su na osnovu sadašnjeg stanja. Trošak za isplatu jubilarnih nagrada ovisi o broju zaposlenih koji navršavaju broj godina rada potrebnih za ugovorenu isplatu.

**Materijalni rashodi Škole po kriterijima – minimalni standard**

Redovna djelatnost škola financirana je iz decentralizacije iz koje se financiraju materijalni i financijski rashodi, rashodi za materijal i dijelove za tekuće i investicijsko održavanje, usluge tekućeg i investicijskog održavanja. Izračun mjesečne dotacije provodi se na temelju izračuna po broju učenika (38,00 kn), po broju razrednih odjela (300,00 kn) i za ustanovu (2.000,00). Sredstva se troše namjenski i to samo za financiranje materijalnih i financijskih rashoda (prema ekonomskoj klasifikaciji) nužnih za realizaciju nastavnog plana i programa.

**Opći ciljevi:**

Podmirivanje materijalnih rashoda i tekućih izdataka.

**Posebni ciljevi:**

Kvalitetno odvijanje nastave i sigurnost učenika i djelatnika škole.

**Ostvareni ciljevi aktivnosti i pokazatelji uspješnosti realizacije tih ciljeva:**

Podmiruju se troškovi za službena putovanja, uredski materijal, energiju, materijal za tekuće održavanje, usluge telefona, pošte i prijevoza, prijevoz učenika, usluge tekućeg održavanja, komunalne usluge, računalne usluge, zdravstvene usluge, ostale usluge, ostale nespomenute rashode poslovanja.

Planirani iznos 290.472,00 kn, za 2021. i 2022. planirani iznos 270.456,00 kn.

**Materijalni rashodi OŠ po stvarnom trošku**

U ovoj aktivnosti planirani su materijalni rashodi škole po stvarnom trošku a odnose se na zdravstvene preglede djelatnika, prijevoz učenika i troškovi energenata.

**Opći ciljevi**:

Briga za zdravlje djelatnika i preventivno djelovanje, ugovoreni i organizirani prijevoz učenika osigurava siguranosti i pravovremenost vožnje djece u osnovnoškolske ustanove, i podmirivanje materijalnih rashoda za kvalitetno odvijanje nastave.

**Posebni ciljevi**:

Briga za zdravlje i sigurnost učenika i djelatnika škole.

**Ostvareni ciljevi aktivnosti i pokazatelji uspješnosti realizacije istih**:

Sredstva omogućuju školi pokrivanje redovnih materijalnih troškova.

Planirani iznos 613.808,55 kn, za 2021. i 2022. planirani iznos 656.969,00 kn.

Iz vlastitih prihoda planirani iznos 37.050,00 kn, za 2021. i 2022. planirani iznos 45.600,00 kn.

**Plaće i drugi rashodi za zaposlene osnovnih škola**

**Opis aktivnosti:**

Aktivnost se odnosi na troškove plaća za redovan rad, ostali rashodi za zaposlene, doprinosi za obvezno zdravstveno osiguranje, te naknade za prijevoz, rad na terenu i odvojeni život.

**Opći ciljevi:**

Podmirivanje plaća za zaposlene u osnovnoj školi.

**Posebni ciljevi:**

Izdvajanja iz plaće za rashode i za obvezno zdravstveno osiguranje.

**Ostvareni ciljevi aktivnosti i pokazatelji uspješnosti realizacije tih ciljevi:**

Redovita mjesečna primanja zaposlenika.

Planirani iznos 5.804.500,00 kn, za 2021. i 2022. planirani iznos 5.791.000,00 kn.

**Programi obrazovanja iznad standarda**

**Materijalni rashodi Škole po kriterijima – iznad standarda**

**Opis aktivnosti:**

Troškovi financirani iz sredstava iznad decentralizacije su premije osiguranja.

**Opći ciljevi:**

Podmirivanje tekućih izdataka.

**Posebni ciljevi:**

Kvalitetno odvijanje nastave i sigurnost učenika i djelatnika škole.

Planirani iznos 11.308,46 kn, za 2021. i 2022. planirani iznos 175.650,00 kn.

**Mozaik 3**

**Opis aktivnosti:**

Projekt MOZAIK je sufinanciran iz sredstava Europskog socijalnog fonda na temelju Operativnog programa „Učinkoviti ljudski potencijali 2014.-2020.“. Za ovu školsku godinu dobivena su bespovratna sredstva za projekt „MOZAIK 3“. Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, treća faza, čime se osiguralo pomoćnike u nastavi za učenike s teškoćama u školskoj 2019./2020. godini u školama u kojima je osnivač Istarska županija.

**Opći ciljevi:**

Projektom se želi pomoći učenicima s teškoćama u razvoju koji pohađaju osnovnoškolske i srednjoškolske programe u redovitim ili posebnim odgojno-obrazovnim ustanovama te imaju teškoće koje ih sprječavaju u funkcioniranju bez pomoći pomoćnika u nastavi/stručnog komunikacijskog posrednika.

**Posebni ciljevi:**

Osiguranje pomoćnika učenicima s teškoćama u razvoju poboljšava njihov odgojno-obrazovni uspjeh, potiče uspješniju socijalizaciju i emocionalno funkcioniranje te donosi napredak u razvoju vještina i sposobnosti u školskoj sredini.

**Ostvareni ciljevi aktivnosti i pokazatelji uspješnosti realizacije tih ciljeva:**

Zahvaljujući sredstvima iz programa osigurala su se sredstva za pet pomoćnika u nastavi za petero učenika koji imaju potrebu za istima. Time se olakšalo i poboljšalo njihovo integriranje i savladavanje nastavnog procesa.

Planirani iznos 292.200,00 kn (238.000,00 kn pomoći iz državnog proračuna temeljem prij.sred. EU, 54.200,00 kn nenamjenski prihodi IŽ).

**Školska kuhinja**

**Opis aktivnosti**

Planirani su rashodi po realnoj procjeni ostvarenja istih koji služe za financiranje prehrane učenika dok borave u školi u skladu s propisanim normativima koje donosi ministarstvo nadležno za zdravstvo. Tjedni jelovnik objavljuje se na web stranici škole. U cilju očuvanja zdravlja učenika u školi se služe dva puta tjedno kuhani obroci, a ne služi se brza hrana i gazirana pića. Prehrana se poslužuje u blagovaonici škole.

**Opći ciljevi:**

Cilj provođenja je da se djeca što zdravije hrane.

**Posebni ciljevi:**

Omogućavanje svim učenicima dostupnost prehrane u školskoj ustanovi.

**Ostvareni ciljevi aktivnosti i pokazatelji uspješnosti realizacije tih ciljeva:**

Broj učenika koji se hrane u školi svake godine se povećava.

Planirani iznos, 228.416,00 kn, za 2021. i 2022. planirani iznos 245.400,00 kn.

Novi izvor financiranja Pomoći iz proračuna koji nije nadležan Grad Pula 376,00 kn.

**Produženi boravak**

**Opis aktivnosti:**

Produženi boravak neobvezan je oblik odgojno-obrazovnog rada namijenjen učenicima razredne nastave koji se provodi izvan redovite nastave i ima svoje pedagoške, odgojne, zdravstvene i socijalne vrijednosti.

Program produženog boravka provodi se dugi niz godina. Organizirane su 2 heterogene grupe učenika u produženom boravku i to:

- 1 grupa učenika s nastavom na hrvatskom jeziku od I. do IV.a,b odjela;

- 1 grupa učenika s nastavom na talijanskom jeziku od I. do IV.t odjela.

Učenici su u rad produženog boravka uključeni na bazi ugovora koji roditelji-skrbnici sklapaju početkom nastavne godine na vrijeme od 10 mjeseci po cijeni 150,00 kn mjesečno čime se sufinancira plaća dvoje učitelja u produženom boravku.

Polaznici produženog boravka mogu koristiti ručak koji financiraju roditelji-skrbnici u iznosu od 16,00 kn po obroku i koji se dostavlja iz Dječjih vrtića „Petar Pan” Vodnjan-Dignano. 47 učenika koristi ručak.

**Opći ciljevi:**

Najvažniji je cilj omogućavanje stručne pomoći u rješavanju postavljanih zadataka, razvijanje i poticanje sposobnosti za samostalni i timski rad, te zbrinjavanje djece do povratka roditelja s posla.

**Posebni ciljevi:**

Omogućiti djetetu kvalitetan program i otkriti njegove potencijale kao jedinstvene osobe. Pripremiti dijete za daljnje obrazovanje i cjeloživotno učenje.

**Ostvareni ciljevi aktivnosti i pokazatelji uspješnosti realizacije tih ciljeva:**

Program se u školi provodi konstantno od 1982. godine.

Zbog sve veće potrebe za ovom vrstom usluge broj učenika se stalno mijenja i raste. Trenutno uslugu produženog boravka koristi 55 učenika nižih razreda.

Financiranje se provodi na način da troškove djelatnika (plaća i ostali materijalni troškovi, službena putovanja i stručno usavršavanje, zdravstvene preglede) u dijelu pokriva Grad Vodnjan-Dignano i Općina Marčana – planirano 317.434,00 kn, a u dijelu sufinanciraju roditelji - planirano 53.000,00 kn. Za 2021. i 2022. planirani iznosi u dijelu koji pokriva Grad Vodnjan-Dignano i Općina Marčana 542.530,00 kn a u dijelu koji sufinanciraju roditelji 81.000,00 kn.

**Školski list, časopisi i knjige**

**Opis aktivnosti:**

Financiranje od strane MZO-a udžbenika za sve razredne odjele osnovne škole.

**Opći ciljevi:**

Povećanje ulaganja u školstvo.

**Posebni ciljevi:**

Financijsko rasterećenje roditelja u djelu nabavke udžbenika.

**Ostvareni ciljevi aktivnosti i pokazatelji uspješnosti realizacije tih ciljeva:**

Javnom nabavom osigurani udžbenici svim učenicima

Planirani iznos 189.200,00 kn.

**Izborni i dodatni programi**

**Opis aktivnosti:**

Provođenje terenske nastave za učenike sukladno odredbama Školskog kurikula što iziskuje trošak dnevnica za pratitelje.

**Opći ciljevi:**

Sudjelovanje učenika na terenskoj nastavi.

**Posebni ciljevi:**

Upoznati učenike s kulturom, običajima, povijesnim, prirodnim i drugim znamenitostima izvan mjesta prebivališta.

**Ostvareni ciljevi aktivnosti i pokazatelji uspješnosti realizacije tih ciljeva:**

Rezultati aktivnosti vidljivi su u sve većem zanimanju učenika za sudjelovanjem na ovakvoj vrsti terenskih nastava.

Planirani iznos 37.741,93 kn, za 2021. i 2022. planirani iznos 25.400,00 kn.

Novi izvor financiranja Višak prihoda iz 2019.g. 12.341,93 kn.

**Zavičajna nastava**

**Opis aktivnosti:**

Ideja o Zavičajnoj nastavi na području Istarske županije-Regione istriana te njena implementacija u predškolske i školske ustanove inicirana je s ciljem očuvanja istarskih posebnosti, bogate multikulturalnosti, povijesti i tradicije. Voljeti svoj kraj uči se od malih nogu, što je i polazišna točka samog projekta koji djecu želi upoznati sa šarolikim multikulturnim istarskim identitetom, njenom tradicijom, običajima i poviješću.

**Opći ciljevi:**

Projektom se žele sakupiti svi oni radovi, pjesme, aktivnosti, saznanja, istraživanja koje škola provodi tijekom godina. Želi ih se smjestiti na jedno mjesto kako bi vidjeli koliko zapravo radimo na očuvanju našeg identiteta, našeg postojanja u našim školama i društvu.

**Posebni ciljevi:**

Kroz projekt učenici upoznaju kulturu i jezici svog zavičaja, razvijaju ljubav prema rodnom kraju.

**Ostvareni ciljevi aktivnosti i pokazatelji uspješnosti realizacije tih ciljeva:**

Prema prijavljenom okvirnom mjesečnom planu, realizacija Zavičajne nastave u školskoj 2018./2019. godini u potpunosti je ostvarena.

U projektu „Tradicijske dječje igre“ sudjelovali su svi razredni odjeli, odjeljenja od prvog do osmog razreda s nastavom na hrvatskom i talijanskom jeziku sa svojim razrednim i predmetnim učiteljima.

Projekt je realiziran kroz različite nastavne predmete, od Prirode, Geografije, Hrvatskog jezika, Matematike, Informatike, Talijanskog jezika, Likovne i Glazbene kulture, pa sve do sata razrednika i različitih izvannastavnih aktivnosti.

Učenici nižih razreda, od prvog do četvrtog, uključili su se u realizaciju projekta tako da su izrađivali lutke, šivali papuče i igrali razne zaboravljene tradicijske igre.

Viši su se razredi, od petog do osmog sudjelovali su u dokumentiranju projekta u digitalnom obliku.

U rad na projektu Zavičajne nastave uključila se i Udruga Eko muzej Istrian de Dignan, pa se na taj način škola povezala s lokalnom zajednicom.

Cilj projekta je zasigurno ostvaren. Učenici su uživali u istraživanju, stvaranju, proučavanju, te su na zanimljive načine upoznali kulturno povijesnu baštinu svoga zavičaja.

Ovo iskustvo zasigurno će ih potaknuti da njeguju tradicijske igre.

Planirani iznos 7.000,00 kn, za 2021. i 2022. planirani iznos 14.000,00 kn.

**Školska shema**

Radi povećanja konzumacije svježeg voća i povrća te mlijeka i mliječnih proizvoda, kao i podizanja svijesti o značaju zdrave prehrane kod školske djece, od školske godine 2017./2018. Hrvatska započinje s provedbom Školske sheme – besplatnih obroka voća, povrća i mlijeka za školsku djecu.

Školska shema objedinjava dosadašnju Shemu školskog voća i povrća i Program mlijeka u školama.

Svaka škola koja želi sudjelovati u Školskoj shemi odabrala je lokalnog dobavljača koji će isporučivati voće i povrće (100-150 g po djetetu tjedno) i mlijeko, jogurt (0,15-0,25 l po djetetu tjedno). Voće i povrće isporučivat će se i raspodjeljivati jednom tjedno, a mlijeko i mliječni proizvodi jednom tjedno najmanje 12 tjedana u nastavne dane u skladu sa školskim kalendarom tijekom cijele školske godine.

Planirani iznos 24.767,00 kn, za 2021. i 2022. planirani iznos 13.000,00 kn.

**Građanski odgoj**

Od školske godine 2018./2019. u našoj, i još deset osnovnih škola Istarske županije počet će eksperimentalni program građanskog odgoja i obrazovanja (GOO), kao izvannastavne aktivnosti. Uvođenje ovog programa pokrenula je Istarska županija.

Učiteljice koje će provoditi program prošle su tijekom 2018.g. cjelovitu edukaciju svih područja GOO-a.

**Opis aktivnosti:**

GOO, kao izvannastavna aktivnost za učenike 5. i 6. razreda, područje je odgoja i obrazovanja kojim se kod učenika i učenica razvijaju znanja, sposobnosti i vještine demokratske vrijednosti i stavovi, važni za odgovorno i aktivno sudjelovanje u društvu.

**Opći ciljevi:**

Građanski odgoj i obrazovanje u ovom programu obuhvaća sljedeća područja i teme:

* društvena dimenzija: uloga medija, sigurnost na internetu, stereotipovi, volontiranje, ranjive skupine u razredu;
* ljudsko – pravna dimenzija: razlike između želja i potreba, međuljudsko poštovanje, moja prava i obaveze, moj identitet, rodna ravnopravnost;
* politička dimenzija: Vijeće učenika, posljedice naših odluka, kampanja za predsjednika razreda, borba protiv korupcije, lokalna zajednica, mjesni odbori;
* kulturalna dimenzija: razlika između uzora i idola, razvoj osobnog identiteta;
* gospodarska dimenzija: reklamiranje proizvoda i njihova kvaliteta, izrada proračuna za školski izlet, učenik kao potrošač, odgovorna potrošnja;
* ekološka dimenzija: održivi razvoj, zdrava prehrana, zbrinjavanje otpada, odgovornosti kao vlasnika kućnog ljubimca.

**Posebni ciljevi:**

Poticanje učenika i učenica:

* na razvoj svijesti o važnosti aktivnog sudjelovanja u društvu, s naglaskom na dijalogu, suradnji i zaštiti prirode;
* na razvoj kritičkog mišljenja o svim društvenim pojavama;
* na razvoj demokratskih stavova, tolerancije prema različitima, kulture nenasilja i mira, preuzimanje odgovornosti za vlastite odluke i postupke;

za razumijevanje političkih procesa, procesa donošenja odluka i odnosa među različitim kulturama.

Planirani iznos 14.600,00 kn, za 2021. i 2022. iznos nije izmjenjen.

**Školski medni dan**

**Opis aktivnosti:**

Program školskog mednog dana i promocije hrvatskih pčelara u organizaciji je Agencije za plaćanje u poljoprivredi, ribarstvu i ruralnom razvoju.

Na dan Sv. Ambrozija, zaštitnika pčela i pčelara, 9.12.2019. godine, nastavnici putem edukativne slikovnice i edukativne prezentacije prilagođene dobi djece prvog razreda, održavaju radionice za djecu o važnosti i značaju pčelarstva.

**Opći ciljevi:**

educiranje djece i njihovih roditelja o važnosti konzumiranja meda.

**Posebni ciljevi:**

promocija meda domaćih proizvođača, svakom učeniku prvog razreda osnovne škole poklonjen med pakiran u staklenku 370 ml i edukativna slikovnica.

**Ostvareni ciljevi aktivnosti i pokazatelji uspješnosti realizacije tih ciljeva:**

Aktivnosti su odrađene po planiranom s velikim interesom učenika.

Planirani iznos 1.520,00 kn.

**Provedba kurikuluma**

Djelatnost osnovnog obrazovanja ostvaruje se u skladu s odredbama Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/11 i 90/11, 5/12, 16/12, 86/12, 94/13,7/17 i 68/18) i Zakona o ustanovama (Narodne novine, broj 76/93, 29/97, 47/99, 35/08).

Na temelju dopisa Upravnog odjela za obrazovanje, sport i tehničku kulturu IŽ izrađen je Financijski plan za 2019. godinu i projekcija za 2020. i 2021. godinu.

Godišnjim planom i programom odgojno-obrazovnog rada za školsku 2018./2019. godinu utvrđeni su uvjeti rada , djelatnici škole, organizacija rada, godišnji nastavni planovi i programi, kulturna i javna djelatnost škole, zdravstveno – socijalna i ekološka zaštita učenika, školski preventivni program, permanentno stručno usavršavanje, profesionalno informiranje i usmjeravanje.

Školski kurikulum odgojno-obrazovnog rada OŠ Vodnjan - SE Dignano u školskoj 2018./2019. godini sadrži plan neposrednog odgojno-obrazovnog rada s djecom u izbornim programima, izvannastavnim aktivnostima, školskim projektima, školskim izletima, dodatnoj i dopunskoj nastavi.

Planirani iznos 45.000,00 kn, za 2021. i 2022. planirani iznos 20.000,00 kn.

**Opremanje u osnovnim školama**

**Opis aktivnosti:**

Donacijama i vlastitim sredstvima najma školske sportske dvorane nastoji se unaprijediti rad škole sudjelovanjem u suvremenim promjenama, poticanjem uvođenja i primjene novih metoda i oblika nastavnoga i školskog rada.

**Opći ciljevi:**

Sredstva su predviđena za nabavu knjiga za školsku knjižnicu i nabavu informatičke opreme i ostale uredske opreme, a ostvaruju se iz vlastitih sredstava od najma školske sportske dvorane i dobivenih donacija od Talijanske Unije-Unione Italiana / Universita' Popolare di Trieste.

**Posebni ciljevi:**

Cilj je nabaviti opremu koja je neophodna za održavanje nastavnog plana i programa.

**Ostvareni ciljevi aktivnosti i pokazatelji uspješnosti realizacije tih ciljeva:**

Zahvaljujući ranije navedenim izvorima financiranja, škola će u 2020. godini nastaviti zamjenu računala te ostalih osnovnih sredstava u učionicama, koje su neophodne za kvalitetno odvijanje nastavnog procesa.

Planirani iznos 78.514,00 kn, za 2021. i 2022. planirani iznos 109.600,00 kn.

**Usklađenost ciljeva i programa s dokumentima dugoročnog razvoja**

**(Županijska razvojna strategija)**

Školske ustanove na donose strateške, već godišnje planove i programe (GPP i Školski kurikulum) prema planu i programu koje je donijelo Ministarstvo znanosti i obrazovanja. Također, planovi se donose za nastavnu, a ne za fiskalnu godinu, što može izazvati određena odstupanja u izvršenju Financijskih planova, odnosno pomak određenih aktivnosti.

**Obrazloženje programa rada školske ustanove**

Prioritet škole je kvalitetno obrazovanje i odgoj učenika što se ostvaruje:

* stalnim usavršavanjem učitelja (seminari, stručni skupovi, aktivi) i podizanjem nastavnog standarda na višu razinu;
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije;
* organiziranjem zajedničkih aktivnosti i učenika i učitelja tijekom izvannastavnih aktivnosti i druženja kroz kolektivno upoznavanje kulturne baštine;
* poticanjem razvoja pozitivnih vrijednosti i natjecateljskog duha kroz razne nagrade najuspješnijim grupama i pojedincima.

Što se programima želi postići:

* Izgrađivati osjećaj zajedništva, grupnog rada, suradnje i uzajamnog pomaganja;
* Smanjiti stupanj nasilja među učenicima;
* Razvijati natjecateljski duh, želja za uspjehom;
* Izgrađivati ekološku osviještenost;
* Isticati potrebu i važnost rada u svakodnevnom životu;
* Razvijati sposobnost prepoznavanja vlastitih sposobnosti;
* Razvijati logično zaključivanje i povezivanje stečenog znanja;
* Razvijati kulturu komunikacije i usvojiti obrasce uljudnog ophođenja;
* Prepoznati humanističke vrijednosti kao prijateljstvo, suradnja, altruizam, tolerancija
* Privikavati se i upoznavati tuđe kulture i običaje;
* Povećavati vokabular i komunikaciju na stranim jezicima;
* Razvijati i formirati fizički i psihički zdrave osobe;
* Osposobiti za svrsishodno i organizirano provođenje slobodnog vremena;

Kako će se realizirati programi:

* Kroz različite aktivnosti i radionice kao što su literarna grupa, likovna, novinarska, dramska, glazbena, eko grupa;
* Uključivanjem u rad dodatne nastave iz pojedinih predmeta;
* Aktivno baviti se nekom sportskom aktivnošću – uključenjem u nogomet, odbojka, košarka;
* Organizacijom i aktivnim sudjelovanjem u raznim kvizovima;
* Sudjelovanjem u međunarodnoj razmjeni učenika;
* Posjećivanjem sajmova knjiga, muzejima i raznim kulturnim manifestacijama.

Od izbornih predmeta Škola ima:

* vjeronauk od prvog do osmog razreda odjeljenja s nastavom na hrvatskom jeziku i odjeljenja s nastavom na talijanski jezik;
* informatiku od sedmog do osmog razreda odjeljenja s nastavom na hrvatskom jeziku i odjeljenja s nastavom na talijanskom jeziku;
* talijanski jezik od prvog do osmog razreda odjeljenja s nastavom na hrvatskom jeziku;
* njemački jezik od četvrtog do osmog razreda odjeljenja s nastavom na hrvatskom jeziku i odjeljenja s nastavom na talijanskom jeziku.

Kroz te programe učenici zadovoljavaju svoje potrebe za većim znanjem, a posebno su motivirani za učenje stranih jezika.

Dodatni programi su organizirani gotovo za sve nastavne predmete gdje se učenici žele dodatno obrazovati. Zahvaljujući takvim oblicima rada naši su učenici ove školske godine bili na županijskim natjecanjima iz matematike, kemije i tehničke kulture.

Izvannastavne aktivnosti su u našoj školi jako zastupljene. Najaktivniji i najbrojniji su članovi malog i velikog zbora odjeljenja s nastavom na hrvatski jezik i odjeljenja s nastavom na talijanski jezik, bez kojih se ne bi mogla održati niti jedna kulturno umjetnička manifestacija škole. Učenici tijekom godine sudjeluju u brojnim natječajima i manifestacijama.

Kroz takve aktivnosti učenici pronalaze sebe i zadovoljavaju svoje interese bez obzira na postignuti školski uspjeh. Na taj način se kod njih razvija natjecateljski duh, zadovoljavaju svoju znatiželju i kreativno ispunjavaju slobodno vrijeme.

**Zakonske i druge podloge na kojima se zasnivaju programi**

* Zakon o odgoju i obrazovanju u osnovnoj i srednjoj školi (NN br. 87/08, 86/09., 92/10., 90/11.);
* Zakon o ustanovama (NN br. 76/93., 29/97., 47/99., 35/08.);
* Zakon o proračunu (NN br. 87/08.), Pravilnik o proračunskim klasifikacijama NN br. 26/10. i Pravilnik o proračunskom računovodstvu i računskom planu NN br. 114/10., 31/11.;
* Upute za izradu Proračuna Istarske Županije za razdoblje 2018.-2019.; za razdoblje 2018.-2020.
* Godišnji plan i program rada škole za školsku godinu 2019./2020.;
* Školski kurikul za školsku godinu 2019./2020.;
* Statut škole;
* Pravilnik o osnovnoškolskom odgoju i obrazovanju učenika s teškoćama u razvoju;
* Pravilnik o načinima, postupcima i elementima vrednovanja učenika u osnovnoj i srednjoj školi.

**Potrebna sredstva za provođenje programa i ishodišta na kojima se zasnivaju izračuni i ocjene potrebnih sredstava za provođenje programa**

Financijskim planom proračunskog korisnika, odnosno škole, planiraju se sredstva potrebna za provođenje određenog programa. Programi se vode po izvorima financiranja i unaprijed definiranim proračunskim klasifikacijama koje su definirane Zakonom o proračunu.

Izvori sredstava za financiranje rada OŠ Vodnjan – SE Dignano su:

**- *OPĆI PRIHODI I PRIMITCI,***skupina 636, državni proračun (Ministarstvo znanosti i obrazovanja) za financiranje rashoda za zaposlene; lokalni proračun (Grad Vodnjan-Dignano) za materijalne i financijske troškove produženog boravka i za subvenciju troškova marendi za učenike slabijeg imovinskog stanja prema Odluci o socijalnoj skrbi, za financiranje ulaganja u opremanje škole;

**- *OPĆI PRIHODI I PRIMITCI,***skupina 671, Istarska Županija;

**- *VLASTITI PRIHODI***od iznajmljivanja prostora, skupina 661 za obnovu nefinancijske imovine;

**- *PRIHODI PO POSEBNIM PROPISIMA,*** *652* sastoje se od prihoda za sufinanciranja školske kuhinje, produženog boravka, uplate roditelja za provedbu dodatnih programa rada (izleta, ekskurzija, škole u prirodi, osiguranja, kazališne i kino predstave...);

**- *DONACIJE,*** 663 od Talijanske Unije za dnevnice učiteljima pratiteljima;

***-TEKUĆE POMOĆI IZ DRŽ. PRORAČUNA TEMELJEM PRIJENOSA SREDSTAVA EU,*** 638 za Projekt Mozaik 3.

**Prihodi iz državnog proračuna**

Na temelju Godišnjeg plana i programa rada škole, Školskog kurikula, te nastavnih i izvannastavnih aktivnosti, provodi se izrada Financijskog plana.

Provođenje redovne djelatnosti osnovnoškolskog obrazovanja zasniva se na sredstvima Državnog proračuna, odnosno Državne riznice kojima se financiraju rashodi za zaposlene.

**Prihodi iz proračuna Istarske županije**

Financiranje materijalnih troškova po minimalnom standardu ostvaruje se iz Proračuna Istarske županije, na temelju ostvarenih bilančnih prava koji su unaprijed propisani. Iznosi za financiranje materijalnih troškova decentraliziranih sredstava po kojima se izrađuje financijski plan su slijedeći:

* 38,00 kn po broju učenika;
* 300,00 kn po razrednom odjelu;
* 2.000,00 kn po ustanovi.

Na temelju gore navedenih iznosa određuje se godišnja dotacija za svaku pojedinu školu.

Planiraju se i materijalni troškovi po stvarnom trošku, odnosno po računu dobavljača, a oni uključuju sredstva potrebna za prijevoz učenika, energente, police osiguranja.

Svake godine, u mjesecu listopadu, izrađuje se Plan potrebnih sredstava Javnih potreba iznad standarda, koji se financiraju iz Proračuna Grada Vodnjana-Dignano.

Iz tih se sredstava plaćaju plaće djelatnicima za programe produženog boravka te materijalni troškovi i marende po socijalnom programu.

U školi je zaposleno 69 djelatnika, i to:

* 37 učitelja predmetne nastave;
* 12 učitelja razredne nastave;
* 2 učitelja u produženom boravku;
* 4 pomoćnika u nastavi;
* 2 stručna suradnika-knjižničara;
* 1 pedagog;
* 1 psiholog;
* ravnatelj;
* 1 tajnik;
* 1 računovođa;
* 8 djelatnika tehničke službe.

**Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

OŠ Vodnjan – SE Dignano na početku školske godine 2018./2019. broji ukupno 351 učenika a na kraju nastavne godine broji 345 učenika.

Šest učenika s teškoćama u razvoju (3., 6., 7. i 8. razred) je integrirano u redoviti odgojno – obrazovni proces i nastavu prati uz pomoć asistenta.

Na kraju nastavne godine učenici su postigli slijedeće rezultate:

* 173 učenika je razred završilo s odličnim uspjehom;
* 101 učenik je imao vrlo dobar uspjeh;
* 59 učenika je ostvarilo dobar uspjeh;
* 5 učenika je ostvarilo dovoljan uspjeh;
* 7 učenika je imalo nedovoljan uspjeh;
* 25 učenika je upućeno na dopunski rad i to: 5 učenika petih razreda, 10 učenika šestih razreda, 5 učenika sedmih razreda i 5 učenika osmih razreda.

Dopunski rad provodio se od 26. lipnja do 3. srpnja 2019. godine i to iz nastavnih predmeta: hrvatski jezik, matematika, engleski jezik, kemija, tehnička kultura, povijest i biologija.

Po završetku dopunskog rada 4 učenika su upućena na popravni ispit i to iz matematike i engleskog jezika. Popravni ispit iz matematike održan je 20. i 21. kolovoza, dok je popravni ispit iz engleskog jezika održan 22. i 23. kolovoza. Svi su učenici zadovoljili i uspješno završili razred.

Na kraju školske godine 2018./2019. 7 je učenika upućeno na ponavljanje razreda dok su svi ostali učenici uspješno završili razred.

Izborna nastava organizirana je prema interesima učenika iz vjeronauka, informatike, talijanskog i njemačkog jezika.

Vjeronauk je pohađalo 163 učenika u 16 skupina.

Izborna nastava iz talijanskog jezika ostvarivala se od 1. do 8. razreda. Talijanski jezik se ostvarivao u 16 skupina u koje je bilo uključeno 190 učenika.

Izborna nastava iz njemačkog jezika ostvarivala se od 4. do 8. razreda. Njemački jezik se ostvarivao u 6 skupina u koje je bilo uključeno 47 učenika.

Informatika je bila organizirana za učenike od 7. do 8. razreda. Obuhvaćeno je bilo 61 učenika u 3 skupine.

Jedan od glavnih pokazatelja uspješnosti provođenja programa rezultati su koje učenici škole postižu na natjecanjima znanja, susreta i smotrama. Postignuti rezultati na natjecanjima:

* 1., 2., 3. i 8. mjesto na Županijskom natjecanju iz tehničke kulture;
* 9. mjesto na Državnom natjecanju iz tehničke kulture;
* 9. mjesto na Županijskom natjecanju iz kemije;
* 14. mjesto na Županijskom natjecanju iz matematike;
* 4., 6. i 9. mjesto na Županijskom natjecanju iz islamskog vjeronauka;
* 1. mjesto na Županijskom natjecanju u košarci;
* 5. mjesto u poluzavršnici Državnog natjecanja u košarci.

Praćenje uspješnosti velikog broja učenika koji završavaju ovu školu s odličnim i vrlo dobrim uspjehom te upisuju željene srednje škole ukazuje na kvalitetan rad naših zaposlenika. Njegujemo stvaralaštvo i kreativnost i pružamo stručnu pomoć za što kvalitetniji osobni razvoj svakog učenika što pokazuje i uspjeh naših učenika.

Prema Statutu Škole razrednici, Razredna vijeća i Učiteljska vijeća donijeli su Odluke o poticajnim pedagoškim mjerama za najuspješnije, najaktivnije, najodgovornije učenike koji su svojim trudom i zalaganjem postigli zapažene rezultate.

Na kraju nastavne godine za odličan uspjeh tijekom osmogodišnjeg školovanja nagrađeno je 8 učenika.

Zaposlenici škole su se stručno osposobljavali na seminarima, stručnim aktivima i drugim oblicima usavršavanja. Učitelji i stručni suradnici će tijekom školske godine sudjelovati na seminarima i stručnim skupovima. Stručno usavršavanje učitelja organizirano je i kontinuirano, a provodi se individualno i kolektivno. Individualni oblik usavršavanja svaki učitelj planira i realizira prema svojoj struci, interesu i potrebama tijekom godine.

Kolektivni oblik usavršavanja organizira se i ostvaruje u školi putem razrednih vijeća, učiteljskih vijeća i stručnih aktiva. Učitelji sudjeluju na savjetovanjima u organizaciji Ministarstva znanosti i obrazovanja i Agencije za odgoj i obrazovanje, te podnose izvješća Učiteljskom vijeću. Učitelji također sudjeluju i na savjetovanjima u organizaciji Talijanske Unije i Narodnog sveučilišta iz Trsta uz suglasnost Ministarstva znanosti i obrazovanja Republike Hrvatske. Stručni suradnici, knjižničari, pedagoginja i psihologinja, također redovito prisustvuju savjetovanjima radi permanentnog usavršavanja.

Za prvi program **2101 Redovna djelatnost osnovnih škola** – minimalni standardi koji sadrži četiri aktivnosti za 2020. godinu prvim rebalansom planirana su sredstva u iznosu od 6.698.768,68 kn drugim rebalansom su sredstva povećana na 6.745.830,55 kn, projekcije se nisu mijenjale i iznose 6.764.025,00 kn za 2021 i 2022 godinu. Za drugu aktivnost imamo povećanje koje se odnosi na upis troškova energenata koji su se ranije vodili u programu 2102 - Redovna djelatnost osnovnih škola iznad standarda, imamo smanjenje iznosa za prijevoz učenika zbog smanjenja cijene troškova vezano za potpis novog ugovora sa dobavljačem, za treću i četvrtu aktivnost nemamo promjena.

|  |  |  |
| --- | --- | --- |
| Naziv aktivnosti | Prve izmjene i dopune plana | Druge izmjene i dopune plana |
| 1. Materij. rashodi OŠ po kriterijama min. standardi | 290.472 | 290.472 |
| 2. Mater. Rashodi OŠ po stvarnom trošku - decent. sred. | 566.746,68 | 613.808,55 |
| 3. Materij. rashodi OŠ po stvarnom trošku - vlast. prih. | 37.050 | 37.050 |
| 4. Plaće i drugi rashodi za zaposlene OŠ | 5.804.500 | 5.804.500 |

Drugi program **2102 Redovna djelatnost osnovnih škola iznad standarda**.

Aktivnost Materijalni rashodi OŠ po stvarnom trošku iznad standarda obuhvaća troškove osiguranja. Prvim izmjenama financijskog plana planirani troškovi za 2020. godinu iznose 151.380,00 kn. Iznosi projekcije za 2021. i 2022. godinu iznose 175.650 kn. Ovim Izmjenama planirani troškovi su smanjeni na 11.308,46 zbog preknjiženja troškova energenata u Prvi program dok su projekcije ostale nepromijenjene.

|  |  |  |
| --- | --- | --- |
| Naziv aktivnosti | Prve izmjene i dopune plana | Druge izmjene i dopune plana |
| Materij. rashodi OŠ po stvarnom trošku iznad standarda | 151.380 | 11.308,46 |

Za treći program **2301 Programi obrazovanja iznad standarda** Prvim izmjenama idopunamaplanirana su sredstva u ukupnom iznosu 1.069.358,93 kuna. Po aktivnostima ona iznose: aktivnost školska kuhinja kuna 228.416; aktivnost produženi boravak kuna 370.434; aktivnost pomoćnici u nastavi kuna 292.200; zavičajna nastava kuna 7.000; aktivnost izborni i dodatni programi kuna 37.741,93; aktivnost shema školskog voća i mlijeka kuna 24.767; aktivnost školski list, časopisi i knjige kuna 180.000.

Za aktivnost Pomoćnici u nastavi Mozaik 3 imamo povećanje jer se prilikom sastavljanja Rebalansa Plana uzelo u obzir samo šest mjeseci jer nismo imali informaciju da li će se Projekt nastaviti u slijedećoj školskoj godini.

|  |  |  |
| --- | --- | --- |
| Naziv aktivnosti | Prve izmjene i dopune plana | Druge izmjene i dopune plana |
| Školska kuhinja | 228.416 | 228.416 |
| Produženi boravak | 370.434 | 370.434 |
| Pomoćnici u nastavi Mozaik | 221.000 | 292.200 |
| Zavičajna nastava | 7.000 | 7.000 |
| Izborni i dodatni program | 37.741,93 | 37.741,93 |
| Shema školskog voća i mlijeka | 24.767 | 24.767 |
| Školski list, časopisi i knjige | 180.000 | 189.200 |
| UKUPNO | 1.069.358,93 | 1.149.758,93 |

Projekcije za 2021. i 2022. ostale su nepromijenjene i iznose za 2021. godinu 895.330 kn a za 2022. godinu 894.330 kn.

Za četvrti program **2302 Programi obrazovanja iznad standarda** planirana su sredstva u ukupnom iznosu 60.220 kuna. Za aktivnost Građanski odgoj u visini od 13.700 kuna i odnose se na plaće za učitelja koji će voditi taj program, za aktivnost Medni dan u vrijednosti 1.520 kn te za aktivnost Provedba kurikuluma u iznosu 45.000 kn projekcije za 2021. godinu i 2022. godinu nepromijenjene su u odnosu na prve izmjene financijskog plana. Ovim Rebalansom ukupni iznos za realiziranje tog programa povećao se na 61.120 kuna, zbog povećanja broja sati održavanja Građanskog odgoja. Projekcije za 2021 i 2022 godinu ostale su nepromijenjene.

|  |  |  |
| --- | --- | --- |
| Naziv aktivnosti | Prve izmjene i dopune plana | Druge izmjene i dopune plana |
| Građanski odgoj | 13.700 | 14.600 |
| Medni dan | 1.520 | 1.520 |
| Provedba kurikuluma | 45.000 | 45.000 |

Peti program **2405 Opremanje u osnovnim školama**, aktivnost školski namještaj i oprema planirani iznos 77.764 kuna drugim Izmjenama i dopunama Financijskog plana iznos je povećan za 750 kn i iznosi 78.514kn. Projekcije za 2021. godinu i 2022 godinu ostale su nepromjenjene.

|  |  |  |
| --- | --- | --- |
| Naziv aktivnosti | Prve izmjene i dopune plana | Druge izmjene i dopune |
| Školski namještaj i oprema | 77.764 | 78.514 |

1. **ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Drugim izmjenama i dopunama financijskog plana za 2020. godinu planirano je:

* iz pomoći proračunskim korisnicima iz proračuna koji im nije nadležan u 2020.g. ostvariti 6.404.800 kn prihoda;
* iz pomoći iz državnog proračuna temeljem prijenosa sredstava EU u 2020.g. ostvariti 264.287 kn prihoda;
* iz županijskog proračuna u 2020.g. ostvariti 991.389,01 kn prihoda;
* od donacija u 2020.g. ostvariti 30.000 kn prihoda;
* od najamnine u 2020.g. ostvariti 75.300 kn prihoda;
* od sufinanciranja roditelja za rad produženog boravka, marende, izleta u 2020.g. uprihoditi 248.000 kn;
* od prihoda turističkih agencija u 2020.g. ostvariti 20.400 kn;
* od prihoda od kamata u 2020.g. ostvariti 14 kn

Pomoći proračunskim korisnicima iz proračuna koji im nije nadležan. Od tih prihoda predviđeno je financiranje:

Od prihoda iz državnog proračuna MZO u ukupnpm iznosu 6.042.700 kn predviđeno je financiranje:

* rashoda za zaposlenih u iznosu od 5.620.000 kn tu su bruto plaće, pomoći, jubilarne nagrade i doprinosi;
* materijalnih rashoda u iznosu 184.500 kn tu je obračunat prijevoz djelatnika 171.000 i 13.500 kn za naknadu zbog nezapošljavanja invalida;
* nabave knjiga u iznosu 4.000 kn
* materijalnih rashoda i nabave opreme za provedbu kurikularne reforme 45.000 kn;
* nabave školskih udžbenika za učenike 189.200 kn.

Od prihoda Grada Vodnjana-Dignano u ukupnom iznosu 360.300 kn biti će podmireni:

* rashodi za zaposlene PB u iznosu kn 295.250 u 2020.g.;
* materijalni rashodi u iznosu kn 21.800 u 2020.g.;
* sufinanciranje cijene školske marende po socijalnom programu u iznosu kn 32.000 u 2020.g.;
* rashodi za nabavu nefinancijske imovine 11.250 kn.

Od prihoda Općine Marčana u ukupnom iznosu 1.424 kn biti će podmireni u 2020.g:

* rashodi za zaposlene PB u iznosu kn 384;
* materijalni rashodi u iznosu kn 1.040.

Od prihoda Grada Pula-Pola u ukupnom iznosu 376 kn biti će u 2020.g. podmireni:

* materijalni rashodi u iznosu kn 376.

Od pomoći iz državnog proračuna temeljem prijenosa sredstava EU u iznosu od 264.287 kn u 2020.g. predviđeno je financiranje:

* rashodi za zaposlene u iznosu kn 238.000 u 2020.g.;
* materijalni rashodi u iznosu kn 26.287 u 2020.g.;

Prihodima iz proračuna za financiranje redovne djelatnost u ukupnom iznosu kn 991.389,01 predviđeno je u 2020.g. financiranje:

* materijalnih rashoda u iznosu kn 496.480,46;
* financijskih rashoda u iznosu kn 7.000;
* rashodi za zaposlene u iznosu kn 14.600
* troškovi prijevoza učenika u iznosu kn 473.308,55;

Novčanim sredstvima od prihoda za posebne namjene u ukupnom iznosu kn 268.400 predviđeno je u 2020.g. financiranje slijedećih rashoda:

* rashodi za zaposlene u iznosu kn 53.000.;
* materijalni rashodi u iznosu od 215.400 kn..

Prihodima od prodaje proizvoda i robe- vlastiti prihodi u ukupnom iznosu kn 75.300 predviđeno je u 2020.g. financirati:

* materijalni rashodi u iznosu od 75.300 kn.;

Prihodima od kamata u ukupnom iznosu kn 14 predviđeno je u 2020.g. financirati:

* materijalni rashodi u iznosu od 14 kn.;

Ovim Izmjenama i dopunama Financijskog plana Višak prihoda iz 2019 g. u iznosu od 12.341,93 kn koristiti će se za nabavu knjiga za školsku knjižnicu 5.000 kn i za nabavu stroja – fotokopirni 7.341,93 u 2020.g.

Prihodi od donacija koristiti će se prema namjeni.

Ravnatelj:

Corrado Ghiraldo